**ניב גלבוע** (נולד ב-27 בדצמבר 1968) הוא עיתונאי, מגיש טלוויזיה ומבקר מסעדות. פעיל ויוצר תוכן בנושאי קולינריה וביקורת מסעדות במספר רב של אתרים ורשתות חברתיות, ביניהן יוטיוב, אינסטגרם, וטיקטוק. שימש בעבר כמגיש ויוצר דוקו בקשת, והיה עורך, מגיש וכתב בערוץ 10.

ביוגרפיה
--------

אמו, שולמית גלבוע, היא סופרת, שערכה את המוסף לספרות בעיתון "ידיעות אחרונות". אביו, אלי גלבוע, היה ראש החוג לפילוסופיה של החינוך במכללת לוינסקי לחינוך.

גלבוע עבר קורס כתבים צבאיים ושירת ככתב בביטאון אגף האפסנאות. הוא בוגר תואר ראשון בהיסטוריה כללית בהצטיינות מאוניברסיטת תל אביב.
עם שחרורו מצה"ל הגיש מבזקים ויומנים בגלי צה"ל. ערך במשך שנתיים את "בוקר טוב ישראל" ובהמשך עבר לשמש כראש דסק בעיתון "חדשות". לאחר מכן היה מגיש החדשות המקומיות של חברת "הוט" באזור תל אביב.

ערך את מהדורת "חדשות השבת" בהגשת אשרת קוטלר בערוץ 10, והגיש מבזקי חדשות ותוכניות בערוץ. בין השנים 2008–2014 ניהל את מחלקת הרדיו של ערוץ 10, בה היה אחראי על מבזקי חדשות 10 ברדיו האזורי והיה אחראי על מבזקני הערוץ. החל מ-2009 הגיש בערוץ 10 פינה בתוכנית "לילה כלכלי", שעסקה בביקורת מסעדות, בעיקר ארוחות עסקיות ברחבי הארץ, ולעיתים הגיש את כל התוכנית וגם את התוכנית "חמש עם רפי רשף". בנוסף, הגיש, עד שנת 2010, את תוכנית הרדיו "שישי עם ניב גלבוע" ברדיו ללא הפסקה עד 2010.

בשנת 2016 הודיע על פרישתו מערוץ 10 לטובת הגשת תכנים דיגיטליים בשיתוף פעולה עם חברת האשראי דיינרס. הוא פתח אז בלוג, החל לכתוב טורים באתרי אינטרנט, והתארח בערוצי הטלוויזיה השונים, תחת כובעו כמבקר מסעדות ועיתונאי.

בנובמבר 2017 חזר לעבודה קבועה בטלוויזיה, כשהצטרף ל"קשת" ככתב התוכנית "אנשים".

בפברואר 2021 החל לשדר את הפודקאסט "ידועים בציבור" לצד יעל רגב.

גלבוע מנהל ערוץ יוטיוב, בו הוא מעלה ביקורת מסעדות, ומפעיל חשבון טיקטוק שעוסק באותו התחום.

בספטמבר 2022 ראה אור ספרו: "50 המסעדות הטובות בישראל וכל הסודות מאחורי הקלעים".

באוקטובר 2022 השתתף בסרטון יוטיוב בנושא בישול בערוץ "Inde Game" בתור שופט.

בנובמבר 2022 השתתף בתוכנית המציאות "MKR המטבח המנצח: VIP עונה 3", כבן-זוגה של השחקנית חנה לסלאו.

בפברואר 2024 עזב את ערוץ 13 והצטרף לערוץ החדשות החדש בעברית של i24NEWS, שם יגיש תוכנית חדשה.

### חיים אישיים

מתגורר בתל אביב. בגיל 40 יצא מהארון.

בשנת 2014 נבחר לאחד מ-25 הלהט"בים המשפיעים בתקשורת.

אחיו הם האמן איתמר גלבוע, שפעיל באמסטרדם, ודניאל בן-אליעזר, דוקטור לפסיכולוגיה.

קישורים חיצוניים
----------------

* כתבות של ניב גלבוע ב"חדשות 10"
* סדרת כתבות הנוסטלגיה במהדורה המרכזית
* ביקורות הארוחות העסקיות של גלבוע בתוכנית "לילה כלכלי"
* ערן בר-און, ניב גלבוע: ממסעדות היוקרה אל חדר הכושר, באתר ynet, 24 בנובמבר 2011
* אתר למנויים בלבד ניב הדס, גסות הרוח היא רק הבעיה הקטנה שלו. מה ניב גלבוע, מבקר המסעדות של ערוץ 10, מבין במסעדנות?, באתר הארץ, 30 באוקטובר 2015 סרטונים
* אתר למנויים בלבד  רז שכניק, מגיש חשבון, באתר "ידיעות אחרונות", 21 באוקטובר 2016
* אסי גל, ‏בכל מסעדה שאני נכנס אליה יש אווירה של היסטריה. חושבים שאני באמת מרושע, באתר ‏מאקו‏, 1 בדצמבר 2022
* הבלוג של ניב גלבוע
* ערוץ היטיוב של ניב גלבוע
* עמוד הטיקטוק של ניב גלבוע
* עמוד האינסטגרם של ניב גלבוע

הערות שוליים
------------

1. 1 2  שיחה לא מזוהה, שולמית גלבוע, ידיעות ספרים, באתר כדאי לדעת
2. 1 2  אתר למנויים בלבד מורן שריר, מבקר האוכל ניב גלבוע מוכן לשחוט גם את מרק העוף של אמא שלו, באתר הארץ, 19 באוגוסט 2020
3. ↑  ניב גלבוע באתר "סוכנויות מרצים לישראל"
4. ↑  ענת קם‏, ניב גלבוע עוזב את רדיו ללא הפסקה, באתר וואלה!‏, 9 במרץ 2010
5. ↑  שירות גלובס, ‏ניב גלבוע עוזב את ערוץ 10 ומצטרף לחברת דיינרס, באתר גלובס, 19 באוקטובר 2016
6. ↑  רז שכניק, ניב גלבוע עוזב את ערוץ 10: "ארוויח פי 7", באתר ynet, 19 באוקטובר 2016
7. ↑  ערן סויסה, עוזב את רשת 13: ניב גלבוע מצטרף ל-i24NEWS, באתר ישראל היום, 8 בפברואר 2024
8. ↑  גאים להציג: קבלו את 25 ההומואים והלסביות המשפיעים בתקשורת, באתר וואלה!‏, 8 באוקטובר 2014
9. ↑  עמרי חיון, מבקר המסעדות של ערוץ 10 ו-12 ניב גלבוע יוצא מהארון בגיל 40 לראשונה, באתר עומרי חיון, ‏4 בדצמבר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012314258005171
* VIAF: 118149842013702841891
* WorldCat (עם VIAF): 118149842013702841891

 |